Bohuslav Balbín

**Bohuslav Ludvík Balbín**  (latin: *Boleslaus Balbinus*, født 3. desember 1621 i Hradec Králové i Böhmen i Habsburgmonarkiet, død 29. november 1688 i Praha)  var en tsjekkisk jesuitt, dikter og historiker. Han ble kjent for sitt språkengasjement på en tid da germanisering var begynt å gjøre seg gjeldende i det tsjekkiske språkområde.

Han utgav først og fremst latinske arbeider om sitt tsjekkiske hjemlands historie, *Epitome rerum bohemicarum*. Hans forsvar av de slaviske språk i 1670-årene i *Dissertatio apologetica pro lingua slavonica, præcipie bohemica* fikk stor betydning for den tsjekkiske nasjonalbevisshet.Han fikk tilnavnet «den tsjekkiske Plinius». 

## Liv og virke
Han ble født inn i en katolsk familie, gikk på jesuittskoler og trådte inn i jesuittordenen i en alder av bare femten år. Etter å ha fullført filosofistudiene ved Palacký-universitetet i Olomouc, underviste han ved jesuitthøyskoler i Praha, Třeboň, Brno, Jičín, Jindřichův Hradec og Český Krumlov. Som folkemisjonær i forskjellige områder av Böhmen og Mähren hevdet han alltid å ha lyktes i å konvertere hundrevis av mennesker til (eller tilbake til) katolisismen uten å ty til vold.

Hans tenkning hans ble betydelig påvirket av en bok av Pavel Stránský, *O staté českém*, som fremhevet minnet om uavhengighetsperioden og  kongedømmet Böhmen, og han anbefalte den ofte for lesing i tsjekkiske patriotiske kretser.

Etter å ha skrevet mange essays og skuespill, ble pater Balbín også kjent som en stor kildeforsker. Arkiver og biblioteker, alltid grundig undersøkt, lå til grunn for hans historieskrivning. Han viet sitt liv til å samle materiale om tsjekkisk historie, og hans forskning ble ofte brukt av bollandister. 

Han etterlot seg over tretti verker, hvorav det viktigste er *Miscellanea Historica regni Bohemiae* («Forskjellig fra det tsjekkiske kongedømmes historie», 6 bind, Praha, 1679–87), hvori han beskriver sitt fedrelands geografi naturhistorie og dets viktigste historiske hendelser. Medtatt er korte levnedsløp om prominente tsjekkere.

For den tsjekkiske språklige bevissthets del var hans viktigste verk *Dissertatio apologetica pro lingua Slavonica, praecipue Bohemica* (1675). 

Han var den første som redigerte den eldgamle krønike fra det tiende århundre kjent som «Den hellige Ludmillas liv og den hellige Wenceslas' martyrdom», som regnes som det eldste historiske verk skrevet i de tsjekkiske landene av en tsjekker (skrevet på latin). Balbin skrev også *De archiepiscopis Bohemiae* («Erkebiskopene av Böhmen», Praha, 1682) og *Bohemia Sancta, sive de sanctis Bohemiae, Moraviae, Silesiae, Lusatiae* («Hellige Böhmen, eller de hellige i Böhmen, Moravia, Schlesien». Praha 1682). Hans bok *Vita beatae Joannis Nepomuceni martyris* («Den hellige martyr Johannes Nepomuks levned») ble utgitt i Praha, 1670, og er i stor grad ansvarlig for den utviklede helgenvita om Johannes Nepomuk. Balbin skrev også en oppslagsbok om stilistikk (1666) og to verker viet til retorikk (1677, 1688). 

Han døde i en alder av 66 år, og hviler i Den hellige Frelsers kirke i Praha.

## Litteratur
*Pierre Antoine Fabre, Benoist Pierre, Justine Cousin et Xavier Gilly: *Les jésuites : histoire et dictionnaire*, Bouquins éditions, 2022
*Ludwig Richter: *Der Briefwechsel zwischen Bohuslav Balbín und [[Christian Weise]] 1678–1688. Lateinisch-deutsche Ausgabe* (hrsg., eingeleitet und kommentiert von Ludwig Richter, übersetzt von Günther Rautenstrauch), Stuttgart 2010, ISBN 978-3-515-09688-1.

;Tsjekkisk litteratur:
*BENEŠ, Josef: *Ač zemřeli ještě mluví: Medailony českých katolických vlasteneckých kněží*. Praha: Česká katolická charita, 1964. 449 s. s. 34–41.
*ČERNÝ, Jiří; HOLEŠ, Jan: *Kdo je kdo v dějinách české lingvistiky*. 1. vyd. Praha: Libri, 2008. 739 s. ISBN 978-80-7277-369-5. s. 38–40.
**Dějiny české literatury. 1., Starší česká literatura* / Redaktor svazku Josef Hrabák. 1. vyd. Praha: Československá akademie věd, 1959. 531 s. s. 463–465; 470–471.
*FORST, Vladimír, a kol.: *Lexikon české literatury: osobnosti, díla, instituce. 1. A–G.*. Praha: Academia, 1985. 900 s. ISBN 80-200-0797-0. s. 120–123.
*HAUBELT, Josef: *České osvícenství*. Praha: Nakladatelství Svoboda, 1986. s. 76–89.
*KOMÁREK, Stanislav: *Jezovitova jiná tvář. Bohuslav Balbín jako biolog*, ĎaS 2009, č. 12, s. 20–23.
*KVĚTOŇOVÁ-KLÍMOVÁ, Olga: *Styky Bohuslava Balbína s českou šlechtou pobělohorskou*. ČČH, 32 (1926), s. 497–541.
*REJZEK, Antonín: *P. Bohuslav Balbín T.J: jeho život a práce.* Praha: Dědictví sv. Prokopa, 1908. 465 s. Dostupné online.
*VONDRA, Roman: *Bohuslav Balbín: (1621–1688). Historický obzor*, 2009, 20(11/12), s. 276–279. ISSN 1210-6097.
*VOŠAHLÍKOVÁ, Pavla, a kol.: *Biografický slovník českých zemí: 2. sešit: B–Bař.* Praha: Libri, 2005. 154–264 s. ISBN 80-7277-252-X. s. 191–193.
*VEČERKA, Radoslav: *Slovník českých jazykovědců v oboru bohemistiky a slavistiky. 1. vyd.* Brno: Masarykova univerzita, 2013. 341 s. ISBN 978-80-210-6265-8. s. 12.

## Referanser